URRUZUNO URRESTI (EH Bildu, 2014-06-05):
Oso labur, Uribe-Etxebarria jaunari.
Ez dakit nondik atera duen guk gure legez bestekoan enplegu ebentualik kontenplatzen ez dugunik, agian, trikimailu bat izan da Kubarena ateratzeko, bada topiko bat astea joan, astea etorri ateratzen dena eta agian igual beharko zenukeen horretara jotzea. Kuba, Venezuela, Corea del Norte, baina, bueno, sin más.
Llanos andreari esan behar diodana da, euskera guretzat printzipioa da. Oinarrizko kontu bat da eta lehen ere esan dut, Radio Euskadin eta Radio Vitorian lehen aldiz eskatzen da euskera jakitea eta hori da guretzat Enplegu Deialdi Publiko honetan zerbait lortu baldin bada aipatzea merezi duena. Horrek ez du esan nahi kontratazioen gainetik eta enpleguaren gainetik jartzen dugunik, gehienez, maila berean kokatzen ditugu.
Kontua da hemen urteetan zehar euskera azpibaloratu egin dela, eta hori hala da eta badakigu. EITBn gaur egunean daude kazetariak eta kazetariak ez direnak euskera ez dakitenak. Eta guretzat hori da onartezina dena.
Lehen ere esan dut, euskal hedabide publikoa. Guretzat eta aurrerantzean ere hala defendituko dugu gure esku dagoen heinean, hori derrigorrezko baldintza izan beharko da.
Beste alde batetik, ez da ERE bat, ez da ERE bat. Usten dugu enplegua egonkortu egiten dela eta, beste alde batetik, momentu konkreturen batean egon daitezkeen beste intentzio batzuei, zeren intentzio horiek beste leku batzuetan, EITBn, EITBko enpresa diferenteetan, administrazioak barne biltzen dituen beste esparruetan, legealdi honetan behin eta berriz ikusten ari gara.
Beraz, guretzat akordio honek lehenik eta behin abiapuntu gisa 49 lanpostuetan gehi 8 kontratu erreleboetan enplegua egonkortu egiten du eta prozesu hau bukatu bezain laster konpromiso bat dago, ikusiko dugu betetzen den eta guk gure ahalegin guztiak egingo ditugu hala izan dadin, konpromiso bat dago guztion artean erabakitzeko behingoz, zeren hemen daukagun beste arazo bat hori da, momentu honetan daukagun beste arazo bat hori da.
Hau izan dela –ez dut adjektiborik jarriko–, hau izan dela bakoitzak nahi duena egiten duen etxe bat eta hemen egon direla sarbideak, egon direla kontratazioak, egon direla laguntxoei mesedeak ba agintariek nahi haina.
Orduan behingoz hemen egon behar da konpromiso zehatz bat zuzendaritzaren aldetik EITB osoan, baina ez EITB osoan, baizik eta EITBko enpresa bakoitzean plantila estrukturala izan behar denaren definizio zehatzak.
Eta uste dugu konpromiso hori behinik behin oraingo honetan jaso egiten dela eta horrek nolabaiteko eremu bat, aukera bat zabaltzen digu guztioi –baita langileei ere– eztabaidatzeko, adosteko, borrokatzeko EITBko plantila estrukturala izan behar denaz.
Bukatzeko, esan nahi dut prozesu guzti honetan mantendu izan dugun posizioa nolabait jasotzen duen osoko zuzenketa bat aurkeztu dugula hiru ardatzen baitan eta berriro ere errepikatuko ditut zeintzuk diren ardatz horiek.
Lehenik eta behin, kontratazio guztiak era objektibo eta gardenaz berdintasunean. Bigarrenez, euskara, oinarrizko printzipioa. Kazetaria euskalduna izatea ez da soilik produktua euskaraz egin behar delako, horrek atzean sustrai eta oinarri sendoagoak, atze handiago bat du bere baitan. Eta hirugarrenik, lanpostuen erregularizazio eta egonkortzea, momentu honetan egoera transitorio irregular batean zeuden 72 postuetatik 57 egonkortu egiten direlako.
Besterik gabe, eskerrik asko.